ΑΘΗΝΑ 7/9/2020

ΑΡ. ΠΡΩΤ.: 3371

**ΔΕΛΤΙΟ ΤΥΠΟΥ**

**Η ΠΟΕΔΗΝ οργανώνει την Τρίτη 8 Σεπτεμβρίου**

**ΠΑΝΑΤΤΙΚΗ ΣΤΑΣΗ ΕΡΓΑΣΙΑΣ 8.00 – 11.00πμ**

**& Συγκέντρωση στις 8:30πμ έξω από το Υπουργείο Εργασίας**

**για την ένταξή μας στα Β.Α.Ε.**

Η ΠΟΕΔΗΝ προκήρυξε Παναττική Στάση Εργασίας 8.00 – 11.00 και Συγκέντρωση Διαμαρτυρίας την Τρίτη 8 Σεπτεμβρίου 2020 και ώρα 8:30 πμ. έξω από το Υπουργείου Εργασίας (Σταδίου 29) με αίτημα: Την άμεση ένταξη στα ΒΑΕ με αναδρομική ισχύ όλου του ασφαλιστικού βίου χωρίς καμιά οικονομική επιβάρυνση.

Την ίδια ώρα κληθήκαμε να καταθέσουμε τις απόψεις μας στην αρμόδια Επιτροπή του Υπουργείου Εργασίας στην οποία ήδη έχουμε κοινοποιήσει σχετικά υπομνήματα.

Η κατάθεση των απόψεών μας στην Επιτροπή δεν σημαίνει και την ένταξή μας.

Δεν χρειάζεται να επιχειρηματολογούμε εν’ μέσω πανδημίας για την αναγκαιότητα ένταξης των Υγειονομικών, Προνοιακών και ΕΚΑΒ υπαλλήλων στα Β.Α.Ε.

Διαθέτουμε ενιαίο φορέα ασφάλισης (ΕΦΚΑ) και δεν μπορεί υπάλληλοι των ίδιων επαγγελμάτων να αντιμετωπίζονται με διαφορετικό ασφαλιστικό τρόπο.

Οι χιλιάδες συνάδελφοι που αρρωσταίνουν από την επικινδυνότητα και την ανθυγιεινότητα των Επαγγελμάτων επιβάλουν την ένταξή μας χωρίς «αστερίσκους»

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ